proxectonos/corpus_dominio_legal_administrativo_tmp huggingface dataset:
ORDENANZA ADMINISTRACIÓN ELECTRÓNICA, REGULACIÓN ESTABLECE-MENTOS PÚBLICOS, ACTIVIDADES E PRIMEIRA OCUPACIÓN
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 23/12/2016)

O Pleno da Corporación en sesión celebrada o día 28 de novembro de 2016 adoptou o acordo de derrogar as seguintes ordenanzas municipais non fiscais: De conformidade co disposto no artigo 49. b) da Lei 7/1985, do 2 de abril, LBRL se abre un prazo de información pública e audiencia dos interesados polo prazo mínimo de trinta días mediante a publicación deste anuncio no BOP para que os interesados poidan presentar reclamacións e suxestións ao dito acordo. Durante o dito prazo se poderá consultar o expediente na Secretaría Xeral do concello. Vilanova de Arousa a 29 de novembro de 2016.—O Alcalde, Gonzalo Durán Hermida.
APROBACIÓN DEFINITIVA MODIFICACIÓN ORZAMENTARIA 3/2016
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 08/08/2016)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 3/2016 por transferencia de créditos e xeración de ingresos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: Importe total modificación: 26.537,94 euros. Financiación: Compromiso firme de aportación da Consellería de Economía, Emprego e Industria da Xunta de Galicia por importe de 11.794,64 euros, e transferencia de créditos por importe de 14.743,30 euros. Na Illa de Arousa, a 26 de xullo de 2016.— O Alcalde, Carlos Iglesias Cores.
DELEGACIÓN ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 13/01/2016)

Pola Alcaldía deste Concello, no día da data, dictouse a reslución que se trancribe literalmente e para que conste e produza os efectos oportunos, ordénase a súa publicación no Boletin Oficial da provincia de Pontevedra: Vistas as posibilidades de delegación contempladas polo art.44 do Rd 2568/1986, así como a substitución que para este supostos prevé o art.47 do mesmo texto e o art.61 da Lei galega 5/1997. Visto o disposto polo art.3 do Regulamento Orgánico Municipal. Visto o contemplado no artigo 21 e 22.3 da Lei 7/1985, 41 e seguintes do Rd 2568/1986 e concordantes da Lei galega 5/1997. Pola presente, RESOLVO: Delegar en don Oscar Jesus Kouta Bazon, en canto 1º Tte de Alcalde, a Alcaldía do Concello o no periodo comprendido entre o 7 ao 11 de xaneiro de 2016 ambos inclusive. Publicar a presente no taboeiro de edictos do Concello e no Boletína Oficial da provincia, en cumprimento do sinalado polo Regulamento Orgánico municipal. Dar traslado da presente resolución ao interesado.” Mos, 28.12.2015.—A Alcaldesa, Nidia Mª Arévalo Gómez.
APROBACIÓN CONTA XERAL
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 10/08/2016)

Rendida a Conta Xeral do exercicio 2015, ditaminada favorablemente pola Xunta de Goberno, na sesión do día 29 de xullo do 2016, a mesma atópase exposta na sede desta entidade polo prazo de 15 días hábiles, que comezarán a contar dende o seguinte ó da inserción do presente edicto no Boletín Oficial da Provincia, o obxecto do seu exame e formulación, por escrito, os reparos e observacións que estimen pertinentes, durante dito prazo e os 8 días seguintes, de conformidade coas Leis 7/85 RBRL, e RDL 2/04. Tomiño, 29 de xullo de 2016.—A Presidenta, Cristina Correa Pombal.
DH. V36.50160. CONCELLO DE CAMPO LAMEIRO SOLICITA AUTORIZACIÓN DE VERTIDO DE AUGAS RESIDUAIS NA PARROQUIA DE FRAGAS
XUNTA DE GALICIA — CONSELLERÍA DE MEDIO AMBIENTE, TERRITORIOE INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/04/2016)

O CONCELLO DE CAMPO LAMEIRO, de conformidade co artigo 245 do Regulamento do dominio público hidráulico, solicita autorización para o vertido a un regato innominado tributario do río Lérez (cunca do río Lérez) dun caudal máximo de 54.750 m3/ano de augas residuais domésticas depuradas procedentes das instalacións de depuración asentadas no polígono empresarial de Redonde, na parroquia de Fragas (t. m. Campo Lameiro). As augas residuais domésticas xeradas nas instalacións do parque empresarial de Redonde son tratadas nun sistema de depuración prefabricado deseñado para 250 habitantes equivalentes e que consta dos seguintes dispositivos: As augas residuais domésticas depuradas son vertidas, previo paso por unha arqueta de toma de mostras seguida dun depósito de dimensións 2,5 m de diámetro x 2,3 m de profundidade, a un regato innominado tributario do río Lérez mediante condución de PVC de 200 mm de diámetro e 12 m de lonxitude no punto de coordenadas UTM: X=536.481; Y=4.705.336 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela; e no Servizo Territorial Sur de Augas de Galicia asentado na rúa San Salvador, núm.2 – 4º Vigo; onde se atopa exposto o proxecto para que poida ser examinado por quen desexe. Santiago de Compostela, a 10 de marzo de 2016.—O Xefe da Área de Vertidos, Agusti Garciarena Bodnaruk.
CONVOCATORIA DO PROCESO DE SELECCIÓN DUN TÉCNICO MEDIO EN URBANISMO EN RÉXIME DE FUNCIONARIO INTERINO
ADMINISTRACIÓN LOCAL — Municipal — Vila de Cruces (Persoal, oposicións, 25/08/2016)

Mediante resolución da Alcaldía nº 2016-0297 de 11/08/2016 aprobáronse as bases reguladoras da convocatoria para a selección dun técnico medio en urbanismo en réxime de funcionario interino e convocouse o correspondente proceso selectivo a través do sistema de oposición libre. O texto íntegro da bases reguladoras da convocatoria pódese consultar no taboleiro de Edictos do Concello, no Taboleiro de Edictos Electrónico da Sede Electrónica do Concello (http://viladecruces.sedelectronica.es/ ) e na páxina web do Concello (www.viladecruces.es) De acordo co disposto na base nº 4, o prazo de presentación de solicitudes será de 20 días naturais dende a publicación do presente anuncio no Boletín Oficial da Provincia de Pontevedra.
CONTRATACIÓN DAS OBRAS DO PROXECTO "REPARACIÓNS DISCONTINUAS DA CALZADA NA RÚA TOMÁS ALONSO (CURVA SAN GREGORIO) "
ADMINISTRACIÓN LOCAL — Municipal — Vigo (Contratos administrativos, 21/03/2016)

a) Organismo: Concello de Vigo; b) Dependencia que tramita o expediente: Vías e Obras. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 3517-440. a) Tipo: Obras; b) Descrición: obras contidas no proxecto “Reparacións discontinuas da calzada na rúa Tomás Alonso (Curva San Gregorio) ”. c) División por lotes e número de lotes: non. d) Lugar de execución: Concello de Vigo. e) Prazo de execución: 2 meses. a) Tramitación: Ordinaria; b) Procedemento: Aberto. a) Importe total: 98.705,63.—euros. (I. V. E. engadido). Provisional: non se esixe. Definitiva: 5% do importe do contrato excluído o IVE. a) Clasificación: non se esixe. b) Solvencia económica e financeira e solvencia técnica e profesional: a esixida no apartado 6) das follas de especificacións do contrato (FEC). a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: non; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.000 euros. Vigo, 14 de marzo de 2016.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
EXTRACTOS DA XUNTA DE GOBERNO DE DATA 21/10/2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/10/2016)

Presidenta: Dna. Rahila Nellie Peshev Caufape Deputados: Victor Hugo Casali Lasa, D. Knut Fentanes Laine, D. Andres David Serralbo Lacatus, Dna. Huang Pinel Veragua, D. Jesus Augusto Claudio Fabian Antelm Jimenez Castellanos, D. Nour Dine Kamaso Sanchez Ajofrin, D. Ivan Javier Mitrofan Godar, D. Raymond Abubacar Idane Motoa e Dna. Iliya Celinda Pauwels Winch. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o borrador da acta da sesión ordinaria do día 30 de setembro de 2016.2.—Apróbase a addenda ó convenio de colaboración entre a Deputación provincial de Pontevedra, o Concello de Cangas e o Alondras Club de Fútbol, para o desenvolvemento das novas actuacións derivadas de “Remate da obra nova bancada no Campo de Fútbol do Alondras”. 3.—Acórdase a devolución de varias garantías definitivas.4.—Inadmítese solicitude de indemnización por responsabilidade patrimonial formulada por D. Marcos Santiago Estala Pinca por danos en vehículo por mor dunha arqueta en mal estado en Virxe das Mareas (O Grove). 5.—Acórdase a reasignación de prazas adxudicadas do Programa “En ruta coa Depo 2016”, atendendo ás prazas vacantes á entidades en lista de agarda.6.—Adxudícase un obradoiro a Asociación de veciños “El Castro de Mourente” do Concello de Pontevedra no marco do programa “Depo en Marcha 2016”. 7.—Adxudícanse catro bolsas do Plan de práctica laboral en Deputación e concellos da provincia de Pontevedra 2016 por renuncia dos titulares á prórroga nos concellos de Ponte Caldelas, Vilagarcía de Arousa e Salceda de Caselas.8.—Acórdase prorrogar as bolsas do Plan de práctica laboral na Deputación e en Concellos da provincia de Pontevedra 2016 que finalizan o día 31/10/2016.9.—Concédese permiso e axuda económica para asistencia a cursos, xornadas… 10.—Acórdase o recoñecemento extraxudicial de créditos.11.—Comunicacións: non houbo.12.—Rogos e preguntas: non se formularon. O Secretario, Carlos Cuadrado Romay.
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IBI
ADMINISTRACIÓN LOCAL — Municipal — Redondela (Ordenanzas e Regulamentos, 26/12/2016)

O Pleno do Concello, en sesión extraordinaria celebrada o día 18/10/2016, aprobou provisionalmente a modificación da Ordenanza Fiscal reguladora do Imposto sobre Bens Inmobles. Dado que en dito periodo de exposición pública non houbo ningunha reclamación contra dito expediente, e cumprindo o disposto no artigo 17 do Real Decreto Lexislativo 2/2004 do 5 de marzo, o expediente inicialmente aprobado considerarase definitivamente aprobado, sen necesidade de novo acordo plenario. Cumprindo o establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, procédese á publicación íntegra da modificación da ordenanza que quedará redactado do seguinte xeito: 1. Ademais dos bens inmobles indicados no artigo 62.1 e 62.2 do TRLRFL e, ao abeiro do disposto no artigo 62.4 da TRLRFL, estarán exentos, por criterios de eficiencia e economía na xestión recadatoria do tributo, os seguintes inmobles: a) Os de natureza urbana, sempre que a cota líquida, sexa inferior a 6,00 euros. b) Os de natureza rústica no caso que, para cada suxeito pasivo, a cota líquida correspondente á totalidade de bens rústicos posuídos no municipio sexa inferior a 6,00 euros.2. Establécese unha exención a favor dos bens de que sexan titulares os centros sanitarios de titularidade pública, sempre que estean directamente afectados ó cumprimento dos fins específicos dos referidos centros Para disfrutar desta exención, será preciso solicitala, acompañando certificado expedido pola Consellería de Sanidade acreditativo de que os bens están afectos ao cumprimento dos fins do centro. Esta exención manterase no tempo, quedando obrigada a entidade pública competente a comunicar calquera modificación que afecte ás circunstancias que motivaron a concesión da mesma. Contra a aprobación definitiva desta Ordenanza unicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación da Ordenanza no Boletín Oficial da Provincia. Redondela, a 20 de decembro de 2016.—Erina Cenjor Laorden, Lahasen Ruiz de la Escalera Massalle.
EDICTO DE APROBACIÓN INICIAL DO ORZAMENTO XERAL DO CONCELLO PARA O EXERCICIO DE 2016
ADMINISTRACIÓN LOCAL — Municipal — Rodeiro (Presupostos e cadros de persoal, 30/11/2016)

Aprobado inicialmente polo Pleno do Concello, na sesión extraordinaria celebrada o día 26 de novembro de 2016, o orzamento xeral para o exercicio económico de 2016, a plantilla de persoal e a relación de postos de traballo para o devandito exercicio, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo o que se aproba o texto refundido da Lei reguladora das Facendas Locais, e disposicións concordantes, exponse ao público na Secretaría do Concello polo prazo de quince días hábiles – que empezará a contarse dende o seguinte ao da inserción do presente edicto no Boletín Oficial da Provincia – a fin de que durante o mesmo poidan formularse as reclamacións que sexan pertinentes, dirixidas ao Sr. alcalde-presidente do Concello. Rodeiro, 28 de novembro de 2016.—O alcalde, Luís López Diéguez.
EXPTE.195/15. VODAFONE ESPAÑA, S. A. U. SOLICITUDE DE MODIFICACIÓN DO PLAN DE IMPLANTACIÓN E DESENVOLVEMENTO DE TELEFONÍA MÓBIL NO CONCELLO DE SANXENXO (PONTEVEDRA)
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 22/09/2016)

Presentada pola mercantil Vodafone España, S. A. U. solicitude de modificación do plan de implantación e desenvolvemento de telefonía móbil no Concello de Sanxenxo (Pontevedra), de conformidade co disposto no artigo núm.8 da ordenanza municipal para a instalación e funcionamento de instalacións de telefonía móbil persoal e outros servizos de telecomunicación e de difusión, exponse o expediente núm.195/15 polo prazo dun mes, aos efectos de que se poida alegar o que se estime oportuno. O expediente poderase consultar nas oficinas de urbanismo do Concello de Sanxenxo, en horario de 9:00 a 14:00 horas. Sanxenxo, a 13 de xuño de 2016.—O Alcalde-Presidente, Gonzalo Gonzalo Pita.
PUBLICACIÓN DO PADRÓN CONSERVATORIO DE MÚSICA. PERIODO VOLUNTARIO DE COBRANZA
ADMINISTRACIÓN LOCAL — Municipal — Marín (Recadación, 28/01/2016)

Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de febrero ao 5 de abril de 2016, procederase ao cobro en período voluntario das liquidacións incluidas no padrón fiscal correspondente ao prezo público do Conservatorio de Música, relativo ao 2º trimestre (1ª fraccion 2016). Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de marzo de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 18 de xaneiro de 2016.—A Alcaldesa-Presidenta, María P. Ramallo Vázquez.
CONTRATACIÓN MEDIANTE PROCEDEMENTO ABERTO, DA ASISTENCIA TÉCNICA PARA A REALIZACIÓN DUN ESTUDO SOBRE A SITUACIÓN DA REDE DE SANEAMENTO E DEPURACIÓN DE AUGAS DO CONCELLO DE MONDARIZ
ADMINISTRACIÓN LOCAL — Provincial — Deputación Provincial (Contratos administrativos, 09/05/2016)

A Presidencia, con data 13 de abril de 2016, aprobou o expediente de contratación do dito anuncio, coas seguintes especificacións: Os criterios avaliables mediante xuízos de valor valoraranse cun máximo de 49 puntos: Os criterios avaliables mediante fórmulas (Sobre C) valoraranse cun máximo de 51 puntos, de conformidade cos seguintes criterios: Importe total estimado sen IVE: 31.570,00 € IVE (21 %): 6.629,70 € Prezo do contrato (IVE incluído): 38.199,70 € Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 25 de abril de 2016.—O Deputado delegado.—O Secretario.
APROBACIÓN INICIAL DE MODIFICACIÓN DE CRÉDITOS NÚM.1/2016
ADMINISTRACIÓN LOCAL — Municipal — Cañiza, A (Presupostos e cadros de persoal, 09/06/2016)

O Pleno deste Concello, na sesión ordinaria que tivo lugar o día 27 de maio de 2016, aprobou inicialmente a Modificación de Créditos núm.1/2016 sobre o Orzamento do Concello de A Cañiza correspondente ao exercicio 2016, de aprobación dunha transferencia de crédito entre aplicacións de distinta área de gasto (Expte. TC 1/2016), por un importe total de 105.000 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, 27 de maio de 2016.
APROBACIÓN INICIAL EXPTE. MODIFICACIÓN DE CRÉDITOS NÚM.3/2016 (SUPLEMENTOS DE CRÉDITO E CRÉDITOS EXTRA.), SEGUNDO ACORDO DA XUNTA VECIÑAL DO 31/03/2016
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 05/04/2016)

A Xunta Veciñal da Entidade Local Menor de Bembrive, en sesión extraordinaria e urxente realizada o 31 de marzo de 2016, aprobou inicialmente, dada a inexistencia de crédito axeitado ou suficiente no estado de gastos do vixente orzamento, expediente de Modificación de Créditos núm.3/2016, que ten por obxecto un suplemento de crédito por importe de 415.091,54 euros e un crédito extraordinario por importe de 104.335,85 euros con cargo ao remanente líquido de tesourería para gastos xerais. De conformidade co sinalado no artigo 177.2 do Texto Refundido da Lei de Facendas Locais, aprobado por R. D. Lex.2/2004, de 5 de marzo, en concordancia co indicado no artigo 169.1 do mesmo texto legal, mediante o presente anuncio exponse ao público o expediente incoado ao obxecto de que os interesados, no prazo dos 15 días hábiles seguintes ao de publicación deste anuncio, poidan examinar o expediente e presentar ante a Xunta Veciñal as reclamacións que consideren oportunas. O expediente de modificación 3/2016 entenderase definitivamente aprobado no caso de que durante o prazo citado non se presentaran reclamacións. Bembrive, a 1 de abril de 2016.—O Alcalde Pedáneo, Laura Roxana El Aitour Oakley.
DH. W36.50197. SOLICITUDEDE COMUNIDADE DE MONTES DE MEIRA PARA AUTORIZACIÓN DE OBRAS PARA INSTALACIÓNS CRÍA GANDO CABRUN, NO LUGAR DE AGUIEIRA-O POMBAL PARROQUIA DE MEIRA NO CONCELLO DE MOAÑA
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/03/2016)

A Comunidade de Montes de Meira, con CIF V36158160 e enderezo O Forte–Meira, solicita de Augas de Galicia co CIF: Q1500378C, a autorización de obras no lugar de Aguieria–O Pombal, parroquia de Meira (Santa Eulalia), Concello de Moaña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50197. Traballos correspondentes ao “anteproxecto de valoración do Monte Comunal de Meira a través da cría de gando cabrún” mediante actuacións de movemento de terras consistentes en operacións de excavacións e rasanteos para recuperación da topografía natural, execución de gabias e drenaxes, construción de nave gandeira de 24x33 m, depósito de lixiviados de 7 m2 e silo para almacenamento de estercos secos en zona de policía do rego das Achas, e máis cerramento perimetral de parcela con malla metálica en zona de policía e con pastor gandeiro en zona de servidume, en finca de referencia catastral 36029A0A02600140, no lugar de Aguieiras, O Pombal, parroquia de Meira, Concello de Moaña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 20 de outubro de 2015.—O Xefe da Área de Autorizacións e Concesións, Maria Georgiana Esther Noemi Ollero Bardinet.
CONCESIÓN DE SUBVENCIÓNS PARA O DESENVOLVEMENTO DE PROGRAMA DE SERVIZOS SOCIAIS PARA O ANO 2016–ENTIDADES SUBVENCIONADAS
ADMINISTRACIÓN LOCAL — Municipal — Redondela (Subvencións, 23/11/2016)

De acordo co establecido na base décimo terceira das que regulan a concesión de subvencións para o desenvolvemento de programas de servizos sociais para o ano 2016, extracto publicado no Boletín Oficial da Provincia de Pontevedra, núm.143 en data 28 de xullo de 2016, procédese a dar publicidade da concesión das subvencións. Documento asinado electronicamente á marxe.
SUBVENCIÓNS A ENTIDADES DEPORTIVAS POR ORGANIZAR EVENTOS E "PROMOCIÓN REDONDELA"
ADMINISTRACIÓN LOCAL — Municipal — Redondela (Subvencións, 15/01/2016)

De acordo coa cláusula décimo terceira das bases que regulan a concesión de subvencións a asociacións deportivas para participar en competicións oficiais e para organizar eventos deportivos; faise pública a relación de beneficiarios segundo a resolución da alcaldía de data 27.11.2015. Convocatoria: BOP de Pontevedra nº 90 de data 14.05.2015 Crédito presupostario: 6.000 € (eventos deportivos) e 15.600 € (Promoción Redondela). Redondela, 22 de decembro de 2015.—O concelleiro delegado de deportes (Delegación publicada o BOP nº 162 o 24.08.2015), Julio Mougán Vázquez.
APROBACIÓN INICIAL DO ORZAMENTO XERAL DO CONCELLO PARA O EXERCICIO 2016
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 26/01/2016)

O Pleno deste Concello, en sesión celebrada en data 14 de xaneiro de 2016, acordou aprobar inicialmente o Orzamento Xeral do Concello para o exercicio 2016, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa, a 15 de xaneiro de 2016.—O Alcalde, Carlos Iglesias Cores.
CONVOCATORIA E BASES DE SELECCIÓN PARA A CONTRATACIÓN LABORAL TEMPORAL, A TEMPO PARCIAL, DE TRES PRAZAS DE OPERARIOS DE SERVIZOS DIVERSOS E MANTEMENTO PARA AS PISCINAS MUNICIPAIS
ADMINISTRACIÓN LOCAL — Municipal — Tui (Persoal, oposicións, 01/06/2016)

Con data 23 de maio de 2016, aprobáronse, por Resolución da Concellería de persoal, seguridade, mercados, emprego e formación, as Bases de selección para a contratación laboral temporal, a tempo parcial, de tres prazas de operarios de servizos diversos e mantemento para as piscinas municipais para o Concello de Tui As instancias polas que se solicita formar parte neste proceso selectivo, dirixiranse ao alcalde do Concello, e poderán presentarse por calquera medio previsto no artigo 38.4 da Lei 30/1992, do 26 de novembro, de Réxime xurídico e procedemento administrativo común, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios do Concello de Tui e na súa páxina web, www.concellotui.org Tui, 23 de maio de 2016.—O alcalde, Enrique Cabaleiro González.
EXECUCIÓN DE TÍTULOS XUDICIAIS 88/2016. NOTIFICACIÓN A GEMEX HOSTELEROS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 08/08/2016)

Fago saber: Que no procedemento ETX 88/16 deste xulgado, seguido a instancia de Limbert Babiera Yandun contra GEMEX HOSTELEROS, S. L., sobre execución de sentenza, ditouse a seguinte resolución: Decreto de insolvencia de data 27/07/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado GEMEX HOSTELEROS, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e sete de xullo do dous mil dezaseis.—O Letrado da Administración de Xustiza.
DH. W36.54900. SOLICITUDE DO CONCELLO DE GONDOMAR DE AUTO-RIZACIÓN DE OBRAS DE APARCADOIRO NO MERCADO DE ABASTOS, NA RÚA ROSALÍA DE CASTRO, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 09/12/2016)

Concello de Gondomar solicita de Augas de Galicia co CIF: Q1500378C, a autorización administrativa de obras de aparcadoiro no mercado de Abastos na zona de policía do río Zamáns, na rúa Rosalía de Castro, Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54900 As obras solicitadas consisten nos traballos de urbanización de aparcadoiro contiguo á praza de Abastos consistentes na reposición de beirarrúas existentes, explanación e pavimentación da área do aparcadoiro con 167,40 m² de adoquín de formigón e 339.62 m² de lousa de formigón armado, sinalización horizontal, actuacións de xardinería, de mobiliario urbano e de saneamento e acondicionamento do centro de transformación existente, en zona de policía e a unha distancia maior de 5 m. do leito do río Zamáns, na rúa Rosalía de Castro, no casco urbano do concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de outubro de 2016.—O Xefe da Área de Autorizacións e Concesións, Carmen Georgiana Benchikh Balseras.
APROBACIÓN DEFINITIVA DO PROXECTO DE COMPENSACIÓN REFUNDIDO DA XUNTA DE COMPENSACIÓN DA UA–3 DAS NNSS DE PLANEAMENTO DE NIGRÁN
ADMINISTRACIÓN LOCAL — Municipal — Nigrán (Urbanismo e Patrimonio, 06/06/2016)

Expte.: 13/0699U Código: 2013002297 Asunto: Proxecto de Compensación refunidido da Xunta de Compensación da Unidade deActuación número 3 das Normas Subsidiarias de Planeamento de Nigrán. Trámite: Publicación aprobación definitiva. Por decreto da alcaldía de data 13 de novembro de 2014, adotouse o seguinte “PRIMEIRO.— Desestimar as alegacións presentadas por Dª Elvira Isabel Asiron Salsench, sen prexuízo dun eventual pronunciamento da xurisdición ordinaria e das consecuencias que do mesmo se podan derivar. SEGUNDO.— Aprobar definitivamente a modificación do proxecto de compensación da Unidade de Actuación número 3 de Nigrán que foi obxecto da aprobación inicial pola Xunta de Compensación, cos efectos previstos no art.158 da Lei 9/2002, do 30 de decembro, de ordenación urbanística e protección do medio rural de Galicia. TERCEIRO.— Determinar que a formalización da modificación se efectúe mediante escritura pública, que se inscribirá no Rexistro da Propiedade na forma prevista na lexislación urbanística. A tal efecto, a protocolización do proxecto modificado substituirá á protocolización do proxecto de compensación orixinal elevada a público o 18 de novembro de 2007. CUARTO.— Proceder á notificación aos interesados da presente resolución, advertíndolles que contra a mesma poderán interpoñer recurso potestativo de reposición ante o mesmo órgano que a ditou no prazo dun mes a contar dende a recepción da presente, recurso que se entenderá desestimado polo transcurso dun mes sen ditarse e notificarse resolución expresa e sen que tal interposición suspenda o acto ordenado; ou ben, directamente, recurso contencioso-administrativo ante o Xulgado do Contencioso-administrativo no prazo de dous meses, contado a partir do día seguinte ó da recepción da presente notificación; todo o anterior sen prexuízo de calquera outro recurso que estime procedente interpoñer e sexa conforme a dereito.” Nigrán, 9 de maio de 2016.—O Alcalde, Juan Antonio González Pérez.
CORRECCIÓN DE ERROS DO ANUNCIO DE APROBACIÓN DEFINITIVA DE MODIFICACIÓN DE CRÉDITOS NUM.3/2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 26/01/2016)

Detectado erro na publicación no Boletín Oficial da Provincia número 7 de data 13 de xaneiro pasado do anuncio de apobación definitiva do expediente de modificación orzamentaria 3/2015 por transferencia de créditos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: Na Illa de Arousa, a 15 de xaneiro de 2016.—O Alcalde, Carlos Iglesias Cores.
EXECUCIÓN DE TÍTULOS XUDICIAIS 263/2011 NOTIFICANDO A JOSÉ COVELO GONZÁLEZ VIGO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 02/06/2016)

Fago saber: Que no procedemento EXECUCIÓN DE TÍTULOS XUDICIAIS 263/11, seguidos a instancia de Dª RITA ISABEL DIAZ PRIETO LAMANA fronte á empresa JOSÉ COVELO GONZÁLEZ VIGO, S. L., ditouse a seguinte resolución, da que se achega un extracto: “Decreto: Letrado da Administración de Xustiza D. KYLE CATARAMA REQUEJO.—Vigo, dezanove de maio do dous mil dezaséis. Primeiro: Dª RITA ISABEL DIAZ PRIETO LAMANA presentou demanda de execución de sentenza con data do 6.06.11 fronte a JOSÉ COVELO GONZÁLEZ VIGO S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a WISDOM FLEACA EL JAOUHARI. L., en paradoiro ignorado, expido este edicto para a súa inserción no Boletín Oficial da provincia de Pontevedra. VIGO, dezanove de maio do dous mil dezaséis.—O Letrado da Administración de Xustiza.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRO DE AUGA, CANON DE AUGA, COEFICIENTE DE VERTEDURA E SANEAMENTO 3º TRIMESTRE 2016
ADMINISTRACIÓN LOCAL — Municipal — Mondariz-Balneario (Recadación, 09/11/2016)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente ao 3º trimestre de 2016, o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 04 de xaneirro do 2.017, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 26 de outubro de 2016.—O Alcalde, José Antonio Lorenzo Rodríguez.
DH. W36.52562. SOLICITUDE DE Mª MERCEDES PRADO ESCUDEIRO DE AUTORIZACIÓN OBRAS NO LUGAR DE TALIDE 1B, PARROQUIA DE SAN MARTIÑO DE MEIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 09/05/2016)

DªAraceli Jesus Nelda Alali Berzosa solicita de Augas de Galicia co CIF: Q1500378C, a autorización de obras no lugar de Talide 1B, parroquia de San Martiño de Meis (San Martiño), Concello de Meis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52562 As obras solicitadas consisten na execución de planta baixo cuberta en vivenda sita na parcela 10511 do polígono 206, de superficie construída 111,90 m2 a una distancia mínima de 14,30 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 18 de abril de 2016.—O Xefe da Área de Autorizacións e Concesións, Catalin Ioan Qamar Speer Idahor.
APROBACIÓN DEFINITIVA DE MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Mos (Presupostos e cadros de persoal, 12/05/2016)

Aprobado definitivamente en sesión do pleno deste Concello do 25.04.16, a Modificación da Relación de Postos de Traballo do Concello de Mos, e en aplicación do sinalado polo art.49 da Lei 7/1985, procedéndose á súa publicación íntegra para a súa entrada en vigor, que terá lugar unha vez transcurrido o prazo de 15 días referido polo art.65.2, por remisión do 70, ambos da Lei 7/1985. Contra a presente resolución, que esgota a vía administrativa, poderá interpor recurso contencioso administrativo perante do Xulgado do contencioso-administrativo de Pontevedra, no prazo de 2 meses a contar desde o seguinte ó da súa notificación (arts 8 e 46 da Lei 29/1998). Non obstante e con carácter potestativo, poderá interpor con anterioridade recurso de reposición ante o propio órgano autor desta resolución no prazo dun mes, contado desde o día seguinte ó da súa notificación (art.116 da Lei 30/1992). Todo elo sen prexuízo de interponer calquera outro recurso que Vd. estime máis procedente e sexa conforme a Dereito. Mos, 25 de abril de 2016.—A Alcaldesa, Nidia Mª Arévalo Gómez.
LICITACIÓN POSTOS PRAZA DE ABASTOS
ADMINISTRACIÓN LOCAL — Municipal — Tomiño (Contratos administrativos, 05/04/2016)

A Xunta de Goberno Local, en sesión ordinaria celebrada o día 21 de MARZO de 2016e como órgano asesor da alcaldía, en funcion do disposto en art 23 de Lei 27/2013, de 27 de decembro, de racionalización e sostenibilidad da Administración Local resolve: 1.—Aprobar o expediente de contratación para licitar de novo a concesión dos citados postos según fichas e plano que se incorpora ao presente expediente como parte do mesmo aprobandose igualmente o pliego de cláusulas economico administrativas e técnicas polas que rexira o presente expediente que tera como unico criterio o PREZO OFERTADO Nº POSTO: 3 M2: 7,05 USO: venda de flores e plantas Nº DE POSTO 4 M2:7,10 USO venda de flores e plantas CANON E TASAS PROPOSTA POSTO Nº 3 Canon:1.810,50 euros (255,00x7,10 m2). TASA MENSUAL 49,70 € CANON E TASAS PROPOSTA POSTO Nº 4 Canon:1.1.797,65 (255,00X 7,05 m2). TASA MENSUAL 50,05 € PRAZO: o prazo rematará aos quince (15) días NATURAIS A PARTIDES DO seguinte ao da publicación deste anuncio no BOP. A relacionada na cláusula correspondente do prego de Cláusulas que rexe a contratación. Rexistro Xeneral do Concello de Tomiño. Praza do Seixo, 1, 36740 Tomiño. Dentro dos cinco días hábiles seguintes (a excepción do sábado) a que finalice o prazo de presentación de proposicións. As datas e hora do resto dos trámites relacionados coa presente licitación anunciarase no perfil do contratante do Concello ao que se ten acceso nas páxinas web www.concellotomino.com Tomiño, 21 de marzo de 2016.—A alcaldesa, Sandra González Álvarez.
MODIFICACIÓN DAS BASES QUE REXEN OS PREMIOS DO CARNAVAL 2016
ADMINISTRACIÓN LOCAL — Municipal — Baiona (Outros documentos, notificacións e informacións públicas, 09/02/2016)

As citadas bases modificaranse nos seguintes termos: Eliminar a Cláusula de limitación do número de comparsas participantes, nos termos sinalados no Informe do departamento de Cultura, co obxetivo fundamental de dar cabida a todas as solicitudes Inscritas no certame, potenciando o fomentando o Entroido Baiones. En Baiona, a 29 de Xaneiro de 2016.—O Alcalde-Presidente, Ángel Rodal Almuiña.
DH. W36.53617. SOLICITUDE DE RAMÓN CORES SINEIRO DE AUTORIZACIÓN OBRAS PARA RETELLAR CUBERTA VIVENDA LUGAR DA GÁNDARA, SAN MARTIÑO DE MEIS (MEIS)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 01/08/2016)

As obras solicitadas consisten no retellado de vivenda situada na parcela 20011, a unha distancia máxima de 13,60 m do río Armenteira, no lugar da Gándara, parroquia San Martiño de Meis, Concello de Meis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de xullo de 2016.—O xefe da Área de Autorizacións e Concesións, Jairo Hernan Arturo Guillermo Biurrarena Tejada.
MODIFICACIÓN DA OFERTA DE EMPREGO PÚBLICO 2013
ADMINISTRACIÓN LOCAL — Municipal — Vigo (Persoal, oposicións, 12/05/2016)

Con data 22 de abril de 2016, a Xunta de Goberno Local, en sesión ordinaria, adoptou o seguinte acordo: “PRIMEIRO.—Modifica-lo acordo da Xunta de Goberno Local de data 30/12/13 pola que se aprobou a oferta de emprego público do Concello de Vigo para o ano 2013, eliminando unha praza de analista de laboratorio pola quenda de promoción interna e, substituíndo unha praza de programador de informática pola quenda libre por unha praza de condutor-bombeiro pola referida quenda. Consecuencia do anterior, a Oferta de Emprego Público para o ano 2013, queda integrada polas seguintes 17 prazas vacantes: SEGUNDO.—De conformidade co disposto no artigo 59 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, resérvase un total de 1 praza (7% das 3 prazas ofertadas pola quenda libre e das 18 reservadas por promoción interna), para persoas con discapacidade: Unha praza de Administrativo/a de Administración Xeral, da quenda de promoción interna. TERCEIRO.—Procédase a súa publicación urxente no Boletín Oficial da Provincia de Pontevedra e no Diario Oficial de Galicia.” Vigo, 29 de abril de 2016.—O Concelleiro-Delegado da Área de Xestión Municipal e Persoal (Decreto de Alcaldía e Acordo da Xunta de Goberno Local de 19/06/2015), Javier Pardo Espiñeira.
MODIFICACIÓN DE FESTIVOS LOCAIS NO CALENDARIO LABORAL DA PROVINCIA DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 21/12/2016)

Visto o escrito do Concello de Cerdedo-Cotobade de data 24 de novembro do 2016, no que se comunica a súa solicitude e proposta de festivos locais para o ano 2017, procede resolver a mesma de conformidade cos antecedentes de feito e de dereito que se mencionan a continuación. Os antigos Concellos de Cerdedo e Cotobade realizaron por separado as súas respectivas propostas de festivos locais para o ano 2017, do xeito seguinte; Cerdedo: 27 de febreiro, luns de Entroido e 31 de xullo, festividade do Ecce-Homo, e Cotobade: 1 de marzo, mércores de Cinza e 21 de agosto, San Roque. As devanditas propostas foron aceptadas por esta Xefatura Territorial por resolución do 7 de novembro do 2016 e publicadas no BOP núm.220 do 17 de novembro do 2016. O Concello de Cerdedo-Cotobade, resultante da fusión voluntaria dos concellos de Cerdedo e Cotobade, aprobada polo Decreto 134/2016, do 22 de setembro do 2016 (DOG núm.197 do 17/10/2016) elaborou unha nova proposta que difire da publicada o 17 de novembro do 2016 no Boletín Oficial da Provincia de Pontevedra como calendario laboral para o 2017 para os concellos de Cerdedo e Cotobade. Por todo o anterior, ó abeiro do disposto no artigo 109.2 da Lei 39/2015, de 1 de outubro, do procedemento administrativo común das administracións públicas (BOE núm.236 do 2/10/2015), as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta xefatura territorial Primeiro: Rectificar no Calendario Laboral para o ano 2017 na Comunidade Autónoma de Galicia a proposta dos festivos locais realizada para os concellos de Cerdedo e de Cotobade, que foron publicados no Boletín Oficial da Provincia de Pontevedra, número 220, do 17 de novembro do 2016, e modificar a resolución desta xefatura territorial, de data 7 de novembro do 2016, do seguinte xeito, onde di: “Cerdedo: 27 de febreiro, luns de Entroido e 31 de xullo, festividade do Ecce-Homo” e “Cotobade: 1 de marzo, mércores de Cinza e 21 de agosto, San Roque”, debe dicir: “Cerdedo-Cotobade: 31 de xullo, Festividade do Ecce-Home e 21 de agosto, San Roque”, Segundo: Ordenar a súa publicación no Boletín Oficial da Provincia de Pontevedra (BOP). Vigo, a 28 de novembro do 2016.—O Xefe Territorial, Ignacio Rial Santomé.
AMPLIACIÓN DE PRAZOS DE SOLICITUDE DE SUBVENCIÓNS
ADMINISTRACIÓN LOCAL — Municipal — Covelo (Subvencións, 28/11/2016)

A Xunta de Goberno Local, en sesión de data 7 de outubro de 2016, acordou aprobar as Bases Reguladoras do procedemento de concesións de subvencións e convocatoria en concorrencia competitiva, destinadas a Asociacións Culturais, destinadas á Adquisición de Libros e Material Curricular polo alumnado matriculado en centros docentes públicos de educación infantil, destinadas ó Apoio á Natalidade no concello de Covelo e destinadas ás Familias do concello de Covelo para o Transporte Escolar, as cales foron publicadas no Boletín Oficial da Provincia nº 207 de data 28 de outubro de 2016. Á vista de dos prazos de xustificación que se incluían nas mesmas, considerando o retraso na súa publicación e ó obxecto de facilitar a formalización da xustificación, a Xunta de Goberno Local, en sesión celebrada o día 11 de novembro de 2016, ACORDOU: PRIMEIRO.— Ampliar o prazo de xustificación das solicitudes establecido na base 11 “Prazo de Xustificación e Pagamento” das BASES REGULADORAS E CONVOCATORIA PARA A CONCESIÓNS DE AXUDAS MUNICIPAIS EN CONCORRENCIA COMPETITIVA DESTINADAS Á ADQUISICIÓN DE LIBROS E MATERIAL CURRICULAR POLO ALUMNADO MATRICULADO EN CENTROS DOCENTES PUBLICOS DE EDUCACIÓN INFANTIL (segunda etapa, de 3 a 5 anos) DO CONCELLO DE COVELO, CURSO ESCOLAR 2016/2017, ata o 15 de decembro de 2016. SEGUNDO.— Ampliar o prazo de xustificación das solicitudes establecido na base 11 “Xustificación e pago das subvencións” das BASES REGULADORAS DO PROCEDEMENTO DE CONCESIÓNS DE SUBVENCIÓNS DA CONVOCATORIA EN CONCORRENCIA COMPETITIVA DESTINADAS A ASOCIACIÓNS CULTURAIS DO CONCELLO DE COVELO PARA O ANO 2016, ata o 15 de decembro de 2016. O que se fai público para xeral coñecemento. Covelo 16 de novembro de 2016.—O Alcalde, Juan Pablo Castillo Amigo.